open-index/open-wikipedia-markdown huggingface dataset:
John H. McConnell

**John H. McConnell** (10. toukokuuta 1923 Pughtown, Länsi-Virginia, Yhdysvallat – 25. huhtikuuta 2008) oli yhdysvaltalainen yritysjohtaja ja urheiluvaikuttaja.

McConnell syntyi terästeollisuuden työntekijän perheeseen vuonna 1923. Toisessa maailmansodassa hän palveli lentotukialus USS Saratogalla. Hän valmistui liiketaloustieteen laitokselta Michiganin osavaltion yliopistosta vuonna 1949.

Työskennellessään Weirton Steelillä McConnell huomasi markkinaraon tilaustyönä tehdyn raudan jalostamiseen. Vuonna 1955 hän käytti vuoden 1952 Oldsmobilensa panttina lainasta, jonka avulla hän pystyi perustamaan Worthington Industries -yrityksen. Hän toimi yrityksen toimitusjohtajana vuoteen 1996 asti ja hallituksesta hän vetäytyi vuonna 2002.

McConnell tuli tunnetuksi Columbuksessa myös työstään yhteisön hyväksi. Hän oli perustamassa Riversiden metodistisairaalaan McConnell Heart Health Centeriä, joka tarjosi hoitoa ja ehkäisyä sydäntauteihin. Vuonna 1997 McConnell johti sijoittajaryhmää, joka toi Columbus Blue Jacketsin NHL-liigaan. McConnell toimi joukkueen pääomistajana kuolemaansa asti.

John ja Peggy McConnell olivat naimisissa 59 vuotta ja heillä oli kaksi lasta, minkä lisäksi Johnilla oli kuolinhetkellään kaikkiaan viisi lastenlasta. Hänen vaimonsa kuolema vuonna 2005 ja omat sairaudet vaikeuttivat hänen elämäänsä viimeisinä vuosina. Parin viimeisen vuoden ajan John H. McConnell käytti pyörätuolia ja hänellä diagnosoitiin maksasyöpä talvella 2008. Maksasyöpä myös johti McConnellin kuolemaan huhtikuussa 2008 tämän ollessa 84-vuotias.

## Lähteet
William McMillan

**William McMillan** (29. tammikuuta 1929 &ndash; 6. kesäkuuta 2000) oli yhdysvaltalainen pistooliampuja ja olympiavoittaja.

William McMillian saavutti olympiakultaa 25 m olympiapistoolilla Roomassa 1960. Lisäksi hän on saavuttanut lukuisian MM-mitaleita. Näistä kirkkain on Moskovasta 1958 voitettu maailmanmestaruus 25 m isopistoolissa. McMillan voitti myös 1954 Caracasissa ammutun Venezuela-pistooli kilpailun, jota ei kuitenkaan ole listattu virallisten MM-kisalajien joukkoon.

## Lähteet
*Profiili databaseOlympics.comissa
*ISSF:n tietokanta
*Marine Corps Top Marksman

### Viitteet
The Wayward Sons of Mother Earth

**The Wayward Sons of Mother Earth** on englantilaisen folk metal -yhtye Skycladin vuonna 1991 ilmestynyt debyyttialbumi. Albumia pidetään yleisesti ensimmäisenä folk metal -albumina ja siitä ottivat mallia monet folk metal -yhtyeet, kuten esimerkiksi Cruachan. Etenkin kappale ”The Widdershins Jig” viittaa genreen.

## Kappaleet

#The Sky Beneath My Feet – 5:41
#Trance Dance (A Dreamtime Walkabout) – 5:29
#A Minute's Piece – 1:10
#The Widdershins Jig – 3:40
#Our Dying Island – 7:07
#Pagan Man – 1:00
#The Cradle Will Fall – 6:26
#Skyclad – 5:01
#Moongleam and Meadowsweet – 4:35
#Terminus – 6:38

## Kokoonpano
*Martin Walkyier – laulu
*Graeme English – basso
*Steve Ramsey – kitara
*Keith Baxter – rummut
*Mike Evans – viulu 

## Aiheesta muualla

* Albumi Encyclopaedia Metallumissa
Ranta-ahon valot

**Ranta-ahon valot** on Jani Wickholmin neljäs albumi. Se julkaistiin 30. huhtikuuta 2008. Ennen albumin julkaisua radioille lähetettiin single ”Kaveri”.

Jani on toiminut joidenkin kappaleiden sovittajana, lisäksi Rakkaus on ainoo on Janin kokonaan säveltämä ja sanoittama. Lisäksi Jani on säveltänyt albumin nimikkokappaleen ja kappaleet Kymmenen kesää ja Rajua rakkautta. Kappaleiden tekijöinä ovat kuitenkin vaikuttaneet mm. Pauli Hanhiniemi, Esa Eloranta, Timo Kiiskinen ja Jussu Pöyhönen. 

Albumi ylsi Suomen virallisen listan sijalle 14.

## Kappaleet
# 
# 
# 
# 
# 
# 
# 
# 
# 
# 
# 
# 

## Arviot
* Dome.fi: 
* V2.fi: 

## Lähteet
István Fekete

**István Fekete** (25. tammikuuta 1900 Gölle, Unkari – 23. heinäkuuta 1970 Budapest, Unkari) oli unkarilainen kirjailija. Hänet tunnetaan erityisesti nuortenromaaneistaan ja eläintarinoistaan. Fekete voitti vuonna 1937 ensimmäisen palkinnon Géza Gárdonyi -yhdistyksen romaanikilpailussa. Vuonna 1960 hän voitti Attila József -kirjallisuuspalkinnon teoksellaan *[[Tüskevár]]*. Kirjaan perustuva elokuva valmistui vuonna 1967. Osa Feketen tuotannosta on julkaistu vasta kirjailijan kuoleman jälkeen. 

## Teoksia

* *A koppányi aga testamentuma* 1937
* *Zsellérek* 1939 
* *Csí – és más elbeszélések* 1940 
* *Doktor Kovács István* 1940
* *Hajnalodik* 1940
* *Öreg utakon* 1941
* *Féltékenység* 1942
* *Túlsó part* 1942
* *Hajnal Badányban* 1942
* *Aranypáva* 1943
* *Egy szem kukorica* 1944 
* *Emberek között* 1944
* *Emberpor* 1944
* *Gyeplő nélkül* 1947
* *Tíz szál gyertya* 1947
* *Kele* 1955
* *Lutra* 1955
* *Halászat* 1955
* *Tüskevár* 1957
* *Bogáncs* 1957
* *Téli berek* 1959
* *Pepi-kert* 1960
* *Őszi vásár* 1962
* *Kittenberger Kálmán élete* 1962 
* *[[Vuk]]* 1965 
* *Csend – 21 nap* 1965
* *Hu* 1966
* *Barangolások* 1968
* *Ballagó idő* 1970
* *Tarka rét* 1973
* *Rózsakunyhó* 1973
* *Erdei utakon* 1987
* *Vadászatok erdőn-mezőn* 1987
* *Ci-Nyi* 1993
* *Végtelen út* 1994
* *Karácsony éjjel* 2005
* *Kisértés* 2006
* *Tűz mellett* 2006
* *Erdély* 2006
* *Fészekrablás* 2007
* *Tojáshéjdarabkák* 2007

## Aiheesta muualla
Naomie Harris

**Naomie Melanie Harris** (s. 6. syyskuuta 1976 Lontoo) on englantilainen näyttelijä. Hän nousi julkisuuteen vuonna 2002 tehtyään pää­roolit Selenana Danny Boylen kauhuelokuvassa *[[28 päivää myöhemmin]]* ja Clarana televisio­sarjassa *[[Valkoiset hampaat (televisiosarja)|Valkoiset hampaat]]*.

Harris on näytellyt muun muassa Tia Dalmaa eli Kalypsoa *[[Pirates of the Caribbean (elokuvasarja)|Pirates of the Caribbean]]* -elo­kuva­sarjassa ja poliisia elo­kuvassa *[[After the Sunset – keikka Bahamalla]]*. Hän on näytellyt myös Bond-elo­kuvissa MI6:n johtajan sihteeriä Eve Money­pennyä elo­kuvasta *[[007 Skyfall]]* lähtien.

Harris sai parhaan nais­sivu­osan Oscar -ehdokkuuden roolistaan draama­elo­kuvassa *[[Moonlight (vuoden 2016 elokuva)|Moon­light]]* (2016).

## Valikoitu filmografia

* *[[28 päivää myöhemmin]]* (2002)
* *[[Valkoiset hampaat (televisiosarja)|Valkoiset hampaat]]* (2002)
* *[[James Bond#Elokuvat|James Bond]]* (2012–2021)
* *[[Moonlight (vuoden 2016 elokuva)|Moon­light]]* (2016)

## Lähteet

## Aiheesta muualla
Vladimír Vůjtek

**Vladimír Vůjtek** (s. 17. helmikuuta 1972 Ostrava, Tšekkoslovakia) on tšekkiläinen entinen jääkiekkoilija. Hän on kotimaansa lisäksi pelannut NHL:ssä sekä Suomen, Venäjän ja Sveitsin sarjoissa. Pelipaikaltaan hän oli useimmiten oikea laitahyökkääjä. Vůjtekin isä on myös entinen jääkiekkoilija ja valmentaja Vladimír Vůjtek (vanhempi).

## NHL-ura

Vůjtek lähti kotimaastaan Amerikkaan kesken pelikauden 1990–1991 ja pelasi aluksi WHL-liigassa. Vuonna 1991 NHL-seura Montreal Canadiens varasi hänet varaustilaisuuden neljännellä kierroksella, mutta seuraavalla kaudella Vůjtek pelasi Montrealissa vain kaksi NHL-ottelua. Vuodet 1992–1994 hän edusti Edmonton Oilersia. Kolmen Euroopassa viettämänsä vuoden ja hyvien maajoukkue-esitystensä jälkeen hän palasi kaudeksi 1997–1998 NHL:ään Tampa Bay Lightningin joukkueeseen, jossa hän ei menestynyt odotetunlaisesti. Hän yritti jatkaa NHL-uraansa vielä kaudella 1999–2000 Atlanta Thrashersin ja kaudella 2002–2003 Pittsburgh Penguinsin riveissä, mutta molemmilla kerroilla hän pääsi pelaamaan vain muutamassa ottelussa.

## Ura Euroopan sarjoissa

SM-liigassa Vůjtek edusti Porin Ässiä kaudella 1996–1997 ja Hämeenlinnan Pallokerhoa kausilla 2001–2002 ja 2003–2004. Vuonna 2002 hän voitti HPK:n riveissä SM-pronssia ja hänet valittiin liigan tähdistökentälliseen. Jälkimmäisellä HPK-kaudella hän ei pärjännyt niin hyvin kuin aikaisemmin ja jätti seuran kesken kauden pelattuaan liigassa 30 runkosarjaottelua. Hän pelasi SM-liigan runkosarjassa kaikkiaan 125 ottelua ja teki niissä tehot 55+86=141. Vůjtek pelasi myös Sveitsin ja Venäjän sarjoissa. Hänet tunnettiin taitavana mailankäsittelijänä ja tehokkaana pistemiehenä.

## Ura maajoukkueessa

Vůjtek on pelannut myös Tšekin maajoukkueessa. Hän saavutti vuoden 1997 MM-kisoissa pronssia ja oli kisojen paras maalintekijä sekä tähdistökentällisen hyökkääjä.

## Tilastot

## Lähteet

* 
* 

### Tilastolähteet
* 
* 
*
Tomáš Vlasák

**Tomáš Vlasák** (s. 1. helmikuuta 1975 Praha) on tšekkiläinen entinen jääkiekkoilija, joka voitti urallaan kolme maailmanmestaruutta. Hän oli pelipaikaltaan hyökkääjä. 

Vlasák pelasi SM-liigassa Hämeenlinnan Pallokerhon joukkueessa syksystä 1998 lähtien kahden ja puolen kauden ajan. Vuosina 1999 ja 2000 hän saavutti SM-pronssia, ja vuonna 1999 hänet valittiin liigan tähdistökentälliseen. Kaudella 2000–2001 hän siirtyi NHL:ään, mutta pääsi pelaamaan Los Angeles Kingsin joukkueessa vain kymmenen ottelua. Kotimaansa ja Suomen lisäksi hän on pelannut Sveitsin, Venäjän ja Ruotsin sarjoissa. Kaudesta 2007–2008 lähtien hän on edustanut kotimaansa HC Plzeň 1929 -seuraa.

Vlasák voitti Tšekin maajoukkueen riveissä maailmanmestaruuden vuosina 1999, 2000 ja 2001. Hänen lisäkseen vain František Kaberle David Výborný Pavel Patera ja Martin Procházka kuuluivat näihin kaikkiin kolmeen mestarijoukkueeseen.

Vlasák ilmoitti 19. huhtikuuta 2015 lopettavansa uransa.

## Lähteet

* 
* 

### Viitteet

## Aiheesta muualla
*
Tracks from the Wilderness

**Tracks from the Wilderness** on Skycladin vuonna 1992 julkaisema EP. Se sisältää kaksi uutta kappaletta, kolme livekappaletta ja Thin Lizzy coverin kappaleesta "Emerald". Livekappaleet nauhoitettiin Dynamo Festivaaleilla Eindhovenissa kesällä 1992.

## Kappaleet

#"Emerald"  – 3:35 
#"A Room Next Door"  – 4:52 
#"When All Else Fails"  – 4:20 
#"The Declaration of Indifference" (Live)  – 3:59 
#"Spinning Jenny" (Live)  – 3:02 
#"Skyclad" (Live)  – 5:26
A Burnt Offering for the Bone Idol

**A Burnt Offering for the Bone Idol** on Skycladin toinen studioalbumi.

## Kappaleet
#"War and Disorder" - 1:44
#"A Broken Promised Land" - 5:13
#"Spinning Jenny" - 2:48
#"Salt on the Earth (Another Man's Poison)" - 4:50
#"Karmageddon (The Suffering Silence)" - 6:02
#"Ring Stone Round" - 2:10
#"Men of Straw" - 4:32
#"R'vannith" - 6:05
#"The Declaration of Indifference" - 4:12
#"Alone in Death's Shadow" - 6:40

## Kokoonpano

*Martin Walkyier - laulu
*Graeme English - bassokitara ja akustinen kitara
*Steve Ramsey - kitara
*Dave Pugh - kitara
*Keith Baxter - rummut
*Fritha Jenkins - viulu, mandoliini, kosketinsoitin ja taustalaulu
Thinking Allowed?

**Thinking Allowed?** on Skycladin ensimmäinen single ja se julkaistiin albumilta Jonah's Ark.

## Kappaleet
#Thinking Allowed
#The Cradle Will Fall (Live)
#The Widdershins Jig (Live)

## Kokoonpano
* Martin Walkyier – laulu
* Steve Ramsey – kitara
* Dave Pugh – kitara
* Graeme English – basso
* Fritha Jenkins – viulu
* Keith Baxter – rummut
Jonah’s Ark

**Jonah's Ark** on folk metal -yhtye Skycladin kolmas studioalbumi. Albumilta julkaistiin Thinking Allowed? -single.

## Kappaleet
# "Thinking Allowed?" – 3:54
# "Cry of the Land" – 4:24
# "Schadenfreude" – 4:05
# "A Near Life Experience" – 3:16
# "The Wickedest Man in the World" – 3:57
# "Earth Mother, the Sun and the Furious Host" – 3:16
# "The Ilk of Human Blindness" – 3:45
# "Tunnel Visionaries" – :58
# "A Word to the Wise" – 6:13
# "Bewilderbeast" – 2:37
# "It Wasn't Meant to End this Way" – 3:21

## Kokoonpano
* Martin Walkyier – laulu
* Graeme English – basso ja akustinen kitara
* Steve Ramsey – sähkö- ja akustinen kitara
* Dave Pugh – kitara
* Keith Baxter – rummut
* Fritha Jenkins – viulu, mandoliini ja kosketinsoittimet
Prince of the Poverty Line

**Prince of the Poverty Line** on neljäs studioalbumi Skycladilta.

## Kappaleet

# "Civil War Dance" - 5:03 
# "Cardboard City" - 5:05
# "Sins of Emission"  - 3:33
# "Land of the Rising Slum" - 4:28
# "The One Piece Puzzle" - 5:52
# "A Bellyful of Emptiness"  - 4:57
# "A Dog in the Manger" - 6:10
# "Gammadion Seed" - 5:26
# "Womb of the Worm"  - 5:56
# "The Truth Famine"  - 4:30

### Rajoitetun version lisä CD:n kappaleet

# "Brothers Beneath the Skin" - 3:48
# "The Widdershins Jig (Live)" - 3:33
# "The Cradle will Fall (Live)" - 6:46

## Kokoonpano

* Martin Walkyier - laulu
* Graeme English - basso
* Steve Ramsey - sähkö ja akustinen kitara
* Dave Pugh - kitara
* Keith Baxter - rummut
* Cath Howell - viulu ja kosketinsoitin
Mamu

**Mamu** voi tarkoittaa seuraavia:
* Maahanmuuttaja. Esim. mamu-opetus, maahanmuuttajien opetus. Katso myös siirtolaisuus.
* Kansa ja alue Australiassa, Queenslandissa, Far North Queenslandin alueella

## Lähteet
I Can’t Sleep In Hell

**I Can’t Sleep In Hell** on The Voice of M. -yhtyeen debyyttialbumi. Se julkaistiin 28. marraskuuta 2007. Albumi tehtiin alun perin masterointia vaille valmiiksi jo vuonna 1987, mutta se jäi julkaisematta levy-yhtiön konkurssin vuoksi. Tuolloin yhtye käytti vielä nimeä **The Voice of Mengele**.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Twiggy Oliver (albumi)

**Twiggy Oliver** on Twiggy Oliver -yhtyeen debyyttialbumi. Se julkaistiin 27. helmikuuta 2008.

## Kappaleet
Kaikki kappaleet säveltänyt ja sanoittanut Mauno Paajanen, ellei toisin mainittu.

# Asiaa
# Kaikki toivoo toisen itkevän (säv. Timo Ahonen)
# Kuukävelyllä
# Voodoo blues
# Spede myy (säv. Lauri Murtomaa)
# Matti ja Mia
# Rakasta mua enemmän kuin Jeesusta (säv. Lauri Murtomaa)
# Moonraker (säv. Lauri Murtomaa)
# Tulin hulluksi
# Ruoste kukkien
# Tähtäimessä

## Kokoonpano
* Twiggy Oliver (Mauno Paajanen) – laulu, kitara, koskettimet
* Mertsi Tuomainen – rummut
* Timo Ahonen – kitara, piano, taustalaulu
* Lare Murtomaa – kitara
* Jari "Jarkka" Ahonen (Jargon) – basso

### Vierailevat muusikot
* Puka Oinonen – kitara
* Iina Ahonen – laulu (kappale "Tähtäimessä")

### Tuotanto
* Kari Kalén – tuottaja, miksaaja
* Markus Schulte – kuvat
* Juha Rantala – kannet

## Lähteet
Viides tasavalta

**Viides tasavalta** voi tarkoittaa jotain ajanjaksoa useiden valtioiden historiassa. Se voi viitata ainakin seuraaviin:
 
* Ranskan viides tasavalta (vuodesta 1958)
* Korean viides tasavalta (1979–1987)
* Filippiinien viides tasavalta (vuodesta 1986)
* ”Tšekkoslovakian viides tasavalta” eli Tšekin ja Slovakian liittotasavalta (1990–1992)
* ”Venezuelan viides tasavalta” eli Venezuelan bolivaarinen tasavalta (vuodesta 1998)
* Nigerin viides tasavalta (1999–2009)
 
## Katso myös
*Toinen tasavalta
*Ensimmäinen tasavalta
*Neljäs tasavalta
*Kolmas tasavalta
Pakkahuone (Joensuu)

**Pakkahuone** on esittävän taiteen tila Joensuun Rantapuistossa Pielisjoen tuntumassa Rantakadulla. Pakkahuone on eri teatteri-, musiikki-, tanssi- ja muiden taideryhmien esiintymis- ja harjoitustila.

Pakkahuone on Joensuun vanhimpia puutaloja; se on vuodelta 1897. Hirsinen talo on toiminut pakkahuoneena ja tullikamarina. 1960-luvulta alkaen rakennuksessa toimi käsityökeskus, jonka uudet tilat ovat Taitokorttelissa. Esittävän taiteen tilaksi rakennus muutettiin 2007. Naapurirakennuksessa, matkustajasatamassa, toimii Tuulaaki-kesäravintola.

Pakkahuoneen ison salin koko on noin 100 neliömetriä ja pienen salin 40 neliömetriä. Korkeutta saleilla on 3,5 metriä. Isoon saliin mahtuu yleisöksi noin 80 henkeä.

Pakkahuonetta hallinnoi Esittävän taiteen tila ry, joka on perustettu 2006.
Yhdistyksen perustajajäseniä ovat kulttuuriyhdistys Vääräpyörä ry, Satuteatteri Punahilkka, Rajake ry ja Vapaa teatteri. 
## Pakkahuoneen tapahtumia
Pakkahuone on esityspaikkana muun muassa seuraavissa säännöllisissä tapahtumissa:
* Joutomaa, esittävän taiteen festivaali lokakuussa 
* Joensuun kirjallisuustapahtuma, syyskuussa
* Yksin sateessa, tanssitapahtuma marraskuussa 
* Joen yö, elokuussa
* Kalevalan mitalla, helmikuussa

## Aiheesta muualla

*Pakkahuone ja Esittävän taiteen tila ty
*Joensuun Pakkahuoneen historiaa ja kuvia rakennuksesta
Claude Netter

**Claude Netter** (23. lokakuuta 1924 Pariisi – 13. kesäkuuta 2007 Neuilly-sur-Seine) oli ranskalainen miekkailija, olympiavoittaja ja maailmanmestari. Hänen aseenaan oli floretti.

Netter voitti Helsingin olympialaisista 1952 kultaa joukkuekilpailusta. Hänen lisäkseen joukkueessa kilpailivat Jehan Buhan, Christian d’Oriola, Adrien Rommel, Jacques Noël ja Jacques Lataste. Hän saavutti neljä vuotta myöhemmin Melbournesta vielä hopeaa joukkuekisasta, tällä kertaa joukkueeseen kuuluivat Christian d’Oriola, Bernard Baudoux, Jacques Lataste, Roger Closset ja René Coicaud. MM-kilpailuista Netter voitti kolme kulta- ja neljä hopeamitalia, jotka tulivat joukkuekilpailusta Budapestin vuoden 1959 yksilökilpailun MM-hopeaa lukuun ottamatta.

## Lähteet
* 

### Viitteet

## Aiheesta muualla
*
Massasuhde

**Massasuhde** on rakettitekniikassa raketin "polttoaineetoman massan" ja täyteen tankatun raketin massojen suhde. Polttoaineeton massa muodostuu raketin omasta rakenteesta ja hyötykuormasta. Mitä suurempi raketin massasuhde on, sitä suurempi raketin kiihtyvyys on polttovaiheen aikana.

Jos raketin tyhjämassa on 1000 kg ja siinä on 2000 kg polttoainetta, raketti painaa täytenä 3000 kg. Silloin raketin massasuhde on 1000 kg/3000 kg eli 1:3.

Massasuhde on tärkeä osa Tsiolkovskin rakettiyhtälössä, jossa sen logaritmi yhdistää rakettipolttoaineen suihkutusnopeutta ve ja haluttua raketin nopeuslisäys eli ajotarvetta Δ''v''.

:\Delta v = v_e \ln \frac {m_0} {m_1}

missä
**v<sub>e</sub>* on käytännön suihkunopeus, lähinnä sama kuin ominaisimpulssi
**m<sub>0</sub>* raketin alkumassa täyteen tankattuna
**m<sub>1</sub>* raketin massa sen jälkeen, kun polttoaine on käytetty loppuun

## Lähteet
PRQ

**PRQ** on ruotsalainen webhotellipalveluntarjoaja, jonka palvelimilla toimi muun muassa The Pirate Bay vuoden 2006 ratsiaan saakka. Siellä on toiminut myös esimerkiksi Wikileaks ja Kavkaz Center. PRQ on osakeyhtiö, jonka omistavat ruotsalaiset Gottfrid Svartholm ("anakata") ja Fredrik Neij ("TiAMO").

PRQ ei estä minkäänlaisen loukkaavan tai kiistellyn materiaalin julkaisemista palvelimillaan. Operaattori myös kunnioittaa anonymiteettiä, eikä omien tietojensa mukaan ole koskaan antanut asiakkaitaan koskevia tietoja kolmansille osapuolille. 

Palvelua on kritisoitu ja yritetty rajoittaa muun muassa pedofiiliaineiston sallimisen vuoksi. Vasta-argumenttina on esitetty esimerkiksi sananvapauden puolustamista.

Webhotellipalvelun lisäksi PRQ tarjoaa OpenVPN-tunnelointia staattisella IP-osoitteella ja vapaavalintaisella DNS-nimellä. Näitä voi käyttää anonyymiin Internet-selailuun tai oman web-palvelimen perustamiseen.

## Lähteet

## Aiheesta muualla
* http://www.prq.se/
Naoki Tatsuta

**Naoki Tatsuta** (*龍田 直樹*) (s. 8. syyskuuta 1950 Naga, Wakayaman prefektuuri, Japani) on japanilainen ääninäyttelijä, joka on tehnyt urallaan yli 200 ääniroolia. Hänet tunnetaan muun muassa Oolongin ääniroolista Dragon Ball animesarjoista ja elokuvista.

## Aiheesta muualla
* Aoni.co.jp
* Anime News Network
Omotesandō

**Omotesandō** () on bulevardi ja naapurusto Tokion Shibuyan ja Minaton erillisalueilla Japanissa. Bulevardi johtaa lännestä Harajukun rautatieasemalta ja Meiji-jingūn pyhäkön sisäänkäynniltä itään Aoyaman alueelle Aoyama-dōrille saakka. Se on suosittu ostoskatu, jonka varrella ja ympäristössä sijaitsee lukuisia kahviloita, gallerioita ja merkkiliikkeitä. Noin kilometrin pituista idänselkovien reunustamaa katua on nimitetty myös ”Tokion Champs-Élyséeksi”.

Omotesandō (kirjaimellisesti ”etupuolen *[[sandō]]*” eli pyhäkölle johtava tie) sai alkunsa 1920-luvun alussa valmistuneelle Meiji-jingūlle johtavana katuna. Nykyisin se tunnetaan etenkin korkealuokkaisena ostosalueena muoti- ja koruliikkeineen, joista monet ovat kuuluisien arkkitehtien suunnittelemia. Kadun varrella sijaitsevia huomiota herättäviä rakennuksia ovat muiden muassa Gyre (MVRDV 2007), Christian Diorin liikerakennus (SANAA 2003), Japanin sairaanhoitajaliiton rakennus (Kishō Kurokawa 2004), Omotesandō Hills -ostoskeskus (Tadao Andō 2006), Louis Vuittonin liikerakennus (Jun Aoki 2000), Tod’s Omotesandō (Toyoo Itō 2004), Coach Omotesandō (OMA 2013) ja One Omotesandō (Kengo Kuma 2003). Hieman idempänä Omotesandōn jatkeen Miyuki-dōrin varrella on esimerkiksi Herzog & de Meuronin suunnittelema Pradan liike.

Ympäröivä Harajukun kaupunginosa tunnetaan nuorisokulttuuristaan ja muodistaan, mutta läheiseen Takeshita-dōriin verrattuna Omotesandōn imago on hienostuneempi ja vanhempi. Luksusliikkeiden lisäksi kadun varrella toimivat kuitenkin myös Kiddy Land, yksi Tokion kuuluisimmista lelukaupoista, ja suuri matkamuistomyymälä Oriental Bazaar perinteistä japanilaista arkkitehtuuria matkivine julkisivuineen. Omotesandō Hills -liikekeskuksen lisäksi Omotesandōn ja Meiji-dōrin risteykseen avattiin huomiota herättävä, muotiin keskittyvä Tōkyū Plaza Omotesandō -ostoskeskus vuonna 2012.

Omotesandōn alla kulkee Tōkyō metron Chiyoda-linja, jolla on kadun varrella kaksi asemaa: lännessä Meiji-jingūmaen metroasema, josta on vaihtoyhteys Tōkyō metron Fukutoshin-linjaan, ja idässä Omotesandōn metroasema, josta on vaihtoyhteys Tōkyō metron Ginza-linjaan ja Hanzōmon-linjaan. Kadun länsipäässä sijaitsevaa Harajukun rautatieasemaa palvelee JR Higashi-Nihonin Yamanote-linja.

## Kuvia

Tiedosto:Christian Dior Omotesando Tokyo.JPG|Christian Diorin liikerakennus
Tiedosto:Omote-sando03s3200.jpg|Omotesandō Hills -liikekeskus
Tiedosto:Tokyu-Plaza-Omotesando-Harajuku-01.jpg|Tōkyū Plaza Omotesandō


## Lähteet

## Aiheesta muualla
Vesa Rantanen (jalkapalloilija)

**Vesa Rantanen** (s. 7. marraskuuta 1969 Pori) on uransa lopettanut suomalainen jalkapalloilija. Hän oli pelipaikaltaan oikea laitapuolustaja, mutta pelasi myös vasemmalla laidalla ja keskuspuolustajana. Rantanen on koulutukseltaan merkonomi ja ammatiltaan postimies.

Rantanen aloitti uransa Porin Pallo-Tovereissa. Hän oli voittamassa FC Jazzissa pronssia kaudella 1992 ja sen jälkeen kahta mestaruutta kausina 1993 ja 1996. Rantanen pysyi lähes koko liigauransa porilaisseuroille uskollisena kahta Inter-kautta (2001–2002) lukuun ottamatta. Hän pelasi uransa aikana yhteensä 402 pääsarjaottelua. 

## Lähteet
* Veikkausliigan tilastohistoria
* Veikkausliigan ensimmäiset Legendat julkistettu
* Veikkausliigan legendat

### Viitteet
Ominaisimpulssi

**Ominaisimpulssi** (yleensä lyhennetään *I*sp) kuvaa raketti- tai suihkumoottorin hyötysuhdetta. Määritelmän mukaisesti sillä tarkoitetaan kulutettua polttoaineyksikköä kohden aikaan saatua kokonaisimpulssia (eli liikemäärän muutosta). Ominaisimpulssin suuruus on verrannollinen saavutettuun kokonaistyöntövoimaan jaettuna polttoaineen tilavuusvirralla. Jos polttoaineyksikkönä käytetään massaa (esim. kilogramma), on ominaisimpulssin yksikkö nopeuden yksikkö (esim. m/s). Jos taas polttoaineen yksikkönä käytetään painoa (esim. Newton tai pauna), on ominaisimpulssin yksikkö sekunti. Polttoaineiden ominaisimpulssit ovat eri suuruisia tyhjiössä ja ilmakehässä. Ominaisimpulssiin vaikuttaa myös taivaankappaleen painovoima. Mitä suurempi ominaisimpulssi työntövoimaa aiheuttavalla laitteella on, sitä vähemmän polttoainetta kuluu nopeuden yksikön muutosta (delta-v) kohden.

Ominaisimpulssiin sisätyy mahdollinen ilmakehän hapen käyttö paloreaktiossa. Koska suihkumoottorit hyödyntävät toiminnassaan ilmakehän happea, niiden ominaisimpulssi on rakettimoottoreiden ominaisimpulssia merkittävästi korkeampi.

## Ominaisimpulssi Isp ja suihkunopeus ve

Ominaisimpulssi on kytköksissä raketin palokaasujen nopeuteen eli suihkunopeuteen *v*e, *v*c tai *v*s seuraavasti:

:v_{\rm e} = g_0 I_{\rm sp} \,

missä

:I_{\rm sp} \, - rakettimoottorin ominaisimpulssi sekunteina

:v_{\rm e} \, - palokaasujen nopeus metriä sekunnissa

:g_0 \, - painovoiman kiihtyvyys maan pinnalla, 9.81 m/s²

Ominaisimpulssiin kytkeytyy myös rakettipolttoaineen energia massayksikköä kohti.

Niinpä kiinteälle polttoaineelle on tavallisesti *v*e = 2500, *I*sp = 250 ja energia massayksikköä kohti 3.0 MJ/kg. Nestemäiselle vety-happi-yhdistelmälle tyhjiössä vastaavat luvut ovat *v*e = 4400 *I*sp = 450 ja energia 9.7 MJ/kg.

## Katso myös

*Raketti
*Tsiolkovskin laki
Brett Lievers

**Brett Lievers** (s. 18. kesäkuuta 1971 Syracuse, New York, Yhdysvallat) on entinen yhdysvaltalainen jääkiekkoilija. Hän pelasi SM-liigassa viisi kautta keräten runsaasti tehopisteitä. Lievers oli keskushyökkääjä ja hyvä aloittaja.

Lievers tuli Eurooppaan pelaamaan syksyllä 1997. Hän pelasi Sveitsissä ja Saksassa kunnes kaudella 1999–2000 päätyi Suomeen. Ensimmäisen kauden hän edusti lahtelaisseura Pelicansia ja sen jälkeen neljä kautta Oulun Kärppiä. Hän voitti Suomen mestaruuden Kärppien joukkueessa vuonna 2004. Ratkaisevassa viidennessä välieräottelussa HIFK:ta vastaan hän teki voittomaalin jatkoajalla. Mestaruuden jälkeen hän lopetti kiekkouransa ja palasi Yhdysvaltain Minneapolisiin työskentelemään elektroniikka-alalla.

## Tilastot

## Lähteet
* 
* 
*http://www.oulunkarpat.fi/fi/uutiset/artikkeli/karppien-vuoden-2004-mestaruusjoukkue-kokoontui-oulussa.html

### Viitteet
Doctor’s Advocate

**Doctor's Advocate** on The Gamen toinen studioalbumi. Se julkaistiin vuonna 2006. Albumilta on julkaistu singlet *It's Okay (One Blood)*, *Let's Ride (Strip Club)*, *Wouldn't Get Far* ja *Why You Hate The Game*.

Game halusi näyttää, että osaa tehdä musiikkia ilman Dr. Dren tai 50 Centin apua, vaikka levyllä esiintyy miltei yhtä suuria rap-maailman vaikuttajia kuin Dr. Dre ja 50 Cent, esimerkiksi Busta Rhymes, Nas, Nate Dogg, Snoop Dogg, Tha Dogg Pound ja Will.i.am. 

Levyä on myyty Yhdysvalloissa yli miljoona kappaletta ja maailmalla yhteensä noin 3&nbsp;500&nbsp;000 kappaletta. Se nousi ensimmäisellä viikoilla U.S. Billboard 200:n kärkeen.

## Kappaleet

#Lookin' At You
#*Tuottaja(t): Ervin "EP" Pope
#Da Shit
#*Tuottaja(t): DJ Khahil
#It's Okay (One Blood)
#*Tuottaja(t): Reefa ja D-Roc
#*Vierailija(t): Junior Reid
#Compton
#*Tuottaja(t): Will.I.Am
#*Vierailija(t): Will.I.Am
#Remedy
#*Tuottaja(t): Just Blaze
#Let's Ride (Strip Club)
#*Tuottaja(t): Scott Storch
#Too Much
#*Tuottaja(t): Scott Storch
#*Vierailija(t): Nate Dogg
#Wouldn't Get Far
#*Tuottaja(t): Kanye West
#*Vierailija(t): Kanye West
#Scream On Em
#*Tuottaja(t): Swizz Beats
#*Vierailija(t): Swizz Beats
#One Night
#*Tuottaja(t): Notzz
#Doctor's Advocate
#*Tuottaja(t): J.R. Rotem
#*Vierailija(t): Busta Rhymes ja Shorty
#Ol' English
#*Tuottaja(t): Hi-Tek
#*Vierailija(t): Dion
#Bang
#*Tuottaja(t): Jellyroll
#*Vierailija(t): The Dogg Pound
#Around The World
#*Tuottaja(t): Mr. Porter ja Mike Chav
#*Vierailija(t): Jamie Foxx
#Why You Hate The Game
#*Tuottaja(t): Just Blaze
#*Vierailija(t): Nas ja Marsha Ambrosius
#I'm Chillin' (Euroopan version bonusraita)
#*Tuottaja(t): Will.I.Am
#*Vierailija(t): Will.I.Am ja Fergie

## Tekijät

*Insinöörit – Asif Ali, Mike Chav, Andrew Dawson, Scott Elgin, Conrad Golding, Andy Gwynn, Padraic Kerin, Padraic Kerin, Marc Lee, Oscar Ramirez, Brian Sumner, Sean Tallman, Ryan West, will.i.am
*Assistentti insinöörit: Asif Ali, Patrick Magee, Omar Reyna
*Miksaus – Dylan Dresdow, Ryan West, will.i.am, Doug Wilson
*Masterointi – Bernie Grundman
*A&R – Kelvin Chu, Tony Martin, Angelo Sanders
*Koordinaattori – Wendell Cage
*Vaatetus – Monica Marrow

Vierailijat ja tuottajat on ilmoitettu erikseen albumin kappalelistassa.

## Singlet
Roman Šimíček

**Roman Šimíček** (s. 4. marraskuuta 1971 Ostrava, Tšekkoslovakia) on tšekkiläinen entinen jääkiekkoilija, pelipaikaltaan keskushyökkääjä. Hän on edustanut NHL:ssä Minnesota Wildia ja Pittsburgh Penguinsia. 

## Ura
Šimíček varattiin Pittsburgh Penguinsiin 273. pelaajana . Hän pelasi Pittsburghissa 29 peliä kaudella 2000–2001 ennen kuin hänet kaupattiin Minnesota Wildiin vastineeksi Steve McKennasta. Hän pelasi Minnesotassa vielä 34 ottelua lisää kausien 2000–2001 ja 2001–2002 aikana. Tämän jälkeen hän palasi HIFK:n kautta takaisin kotimaahansa. 

11. elokuuta 2010 Šimíček siirtyi yhden vuoden sopimuksella puolalaiseen Polska Liga Hokejowassa pelaavaan GKS Tychyyn. Kolmen joukkueessa pelatun kauden jälkeen hän lopetti pelaajauransa ja siirtyi valmentamaan Viktoviceen.
Rodney Mullen

**Johnny Rodney Mullen** (s. 17. elokuuta 1966 Gainesville, Florida) on yhdysvaltalainen ammattirullalautailija, jolla on ollut merkittävä vaikutus lajin kehitykseen, erityisesti katuskeittaukseen. Häntä onkin harkittu kaikkein vaikutusvaltaisimmaksi skeittaajaksi koko rullalautailun historiassa. Mullen on keksinyt ja hionut useita rullalautatemppuja, muun muassa nykyaikaisen kickflipin.. Hän on kehittänyt sen lisäksi 39 temppua joita skeittaajat käyttävät nykyäänkin. Jotkut ihmiset sanovat häntä "rullalautailun laululinnuksi." Hänelle on myös annettu monia lempinimiä, kuten "tasapainon mestari".

1977 Rodney ilmoittautui ensimmäiseen skeittikilpailuunsa Konassa ja tuli kolmanneksi poikien vapaan tyylin tapahtumassa. Bruce Walker huomasi hänet ja alkoi sponsoroimaan häntä välittömästi pitämällään Bruce Skateboards -yhtiöllä. Seuraavana kolmena vuotena hän osallistui kilpailuihin ja voitti lähes 30 kertaa, jotka hän saavutti enimmäkseen Floridassa, ja huipennukseksi hän voitti Oceansidessa kesäkuussa 1979. Barry Zaritsky valmensi Mullenia, ja hän sieti radikaalia harjoittelua. Tämä perusteellinen treeni vei  Mullenin voittoon 1980 The Oasis Pro -tapahtumassa Steve Roccosta, joka oli tuolloin alan hallitseva maailmanmestari. Rodney on myös esiintynyt monissa Tony Hawk -pelisarjan peleissä.

## Lähteet
Atheism, Ayn Rand and Other Heresies

**Atheism, Ayn Rand and Other Heresies** (Ateismi, Ayn Rand ja muita harhaoppeja, ei suomennettu) on George H. Smithin esseekokoelma, jonka on julkaissut yhdysvaltalainen kustantamo Prometheus Books vuonna 1990. 

Teoksessaan Smith muun muassa luokittelee ateistisia käsityksiä seuraavasti:

* moraalinen eli eksistentialistinen ateismi
** esimerkiksi Jean-Paul Sartre, Albert Camus
* psykologinen ateismi
** esimerkiksi Ludwig Feuerbach
* yhteiskunnallinen ateismi
** esimerkiksi Friedrich Engels, Mihail Bakunin
* käytännöllinen ateismi
* metafyysinen ateismi
** esimerkiksi Paroni d'Holbach, Karl Marx
* tietoteoreettinen ateismi
** skeptinen ateismi
** loogis-empiristinen ateismi
** kielitieteellinen ateismi
** objektivistinen ateismi

## Kirjallisuus

* 

## Aiheesta muualla

* Objectivism Reference Center
Hitman (vuoden 2007 elokuva)

**Hitman** on vuonna 2007 ensi-iltansa saanut Xavier Gensin ohjaama toimintaelokuva, joka perustuu samannimiseen videopelisarjaan. Elokuvan pääosissa esiintyvät Timothy Olyphant, Dougray Scott, Robert Knepper ja Olga Kurylenko. *Hitmanin* ensi-ilta oli Yhdysvalloissa 21. marraskuuta 2007 ja Suomessa 14. joulukuuta.

Elokuvan pääosaan, Agentti 47:n rooliin, suunniteltiin aluksi Vin Dieseliä, mutta hän kieltäytyi osallistuakseen ''Babylon A.D'':n kuvauksiin. Hän toimi kuitenkin *Hitmanin* vastaavana tuottajana.

Vuonna 2015 sai ensi-iltansa toinen *Hitman*-filmatisointi, **. Agentti 47:ää esittää elokuvassa Rupert Friend, eikä tarina ole yhteydessä vuoden 2007 elokuvaan.

## Näyttelijät

## Arvioita
*Turun Sanomien* Tapani Maskula kirjoitti, ettei *Hitman* tämän päivän mittapuilla sisällä erityisen julmia raakuuksia, mutta tarjoaa kuitenkin samastumismalliksi ”yli-ihmisajattelua pönkittävää, äärimmäisen vastuutonta ja itsekästä nihilismiä”.

## Lähteet
Tiede, filosofia ja maailmankatsomus

**Tiede, filosofia ja maailmankatsomus: Filosofisia esseitä tiedosta ja sen arvosta** on Ilkka Niiniluodon esseekokoelma, jonka on julkaissut Otava vuonna 1984.

Niiniluoto esittää käsityksensä maailmankuvan ja maailmankatsomuksen käsitteistä tehden rajanvetoa tieteestä muun muassa kreationismin suuntaan.

Niiniluodon mukaan maailmankuva on uskonnollinen, jos siihen sisältyy väitteitä, joiden ainoana tukena on vetoaminen joihinkin uskonnollisiin arvovaltoihin (esimerkiksi Raamattuun) tai henkilökohtaisiin uskonnollisiin kokemuksiin. Maailmankuva on epätieteellinen, jos se sisältää tieteellisen maailmankuvan kanssa ristiriidassa olevia väitteitä. Vaikka tieteessä ei olekaan ehdottomia takeita totuudesta, tällaisessa ristiriitatilanteessa on Niiniluodon mukaan järkiperäisempää hyväksyä tieteen tulokset. Näin ei tule menetellä siksi, että ne välttämättä olisivat tosia, vaan siksi, että ne on saavutettu kriittisen ja julkisesti valvottavissa olevan menetelmän avulla.

Uskonnollisiin arvovaltoihin tai elämyksiin vetoavia perusteluja ei voi Niiniluodon mukaan pitää tieteellisesti todistusvoimaisina, sillä ne rikkovat tieteen menetelmää koskevia kriittisyyden ja puolueettomuuden vaatimuksia. Mikään tai kukaan arvovalta ei voi vaatia tieteessä itselleen ikuista asemaa. Vetoaminen uskonnollisiin arvovaltoihin sisältää lisäksi kehäpäätelmän. Yksityisten henkilöiden omat kokemukset ja elämykset eivät ole sisällöltään julkisesti koeteltavissa, joten ne eivät myöskään kelpaa tieteelliseksi todistusaineistoksi niiden kohteen olemassaolosta. Itse nämä elämykset voidaan kylläkin asettaa psykologian tutkimuskohteeksi, ja niiden syntytavalle voidaan yrittää antaa tieteellinen selitys.

Uskonnollinen maailmankuva on Niiniluodon mukaan edellä mainitussa mielessä epätieteellinen, jos se sisältää väitteitä, jotka ovat ristiriidassa tieteen tulosten kanssa. Uskonnollinen ja tieteellinen maailmankuva voivat tässä suhteessa joutua ristiriitaan keskenään.

Niiniluodon mukaan tieteellinen ja uskonnollinen *maailmankuva* voivat olla joissakin tapauksissa yhteensopivia. Tieteellinen ja uskonnollinen *maailmankatsomus* ovat hänen mukaansa kuitenkin ristiriidassa keskenään. Uskontojen arvovaltoina pitämiin kirjoituksiin nojautuva käsitys todellisuutta koskevan tiedon hankkimisesta ja perustelemisesta on Niiniluodon mukaan välttämättä ristiriidassa tieteen epädogmaattisen menetelmän kanssa. Tieteellisen maailmankatsomuksen kannattaja hyväksyy arvokäsityksen, jonka mukaan tieteellisen tutkimuksen keskeinen tavoite on totuus, ja tieto-opin, jossa sallitaan vain kriittinen tieteellinen menetelmä todellisuutta koskevan tiedon muodostamisen välineeksi.

## Lähteet
* 

### Viitteet
Punavyöseitikki

**Punavyöseitikki** (*Cortinarius armillatus*) on punaruskealakkinen kookas helttasieni, jonka jalassa on selviä punaisia vöitä. Se on runsassatoisimpia ja yleisimpiä Suomessa kasvavia sieniä. Tämän lajin voi sekoittaa tappavan myrkylliseen suippumyrkkyseitikkiin.

## Ulkonäkö ja koko
Punavyöseitikin lakki on 5–15 cm, nuorena kellomainen ja myöhemmin kuperaksi laakeneva, keskuskohoumallinen, punertavan ruosteenruskea, vanhempana mutkalaitainen. Lakin pinta on kuiva, säteittäissäikeinen ja monesti keskeltä pienipunasuomuinen. Heltat aluksi vaaleanruskea, mutta kun itiöt kypsyvät niin väri muuttuu kanelinruskeaksi. Jalka lakkia vaaleampi 6-12×1-2 cm, pitkä ja solakka, tyvi nuijamainen. Jalassa on useita suojusjätteistä muodostuneita punaisia vöitä. Ylin vyö on yleensä paksuin ja kokonainen, alemmat vyöt yleensä vaaleampia ja katkonaisia. Malto on vaaleanruskea. Ei voimakasta tuoksua. Maku on mieto.

## Kasvupaikka ja elinympäristö
Se kasvaa melkein koko maassa tuoreissa ja kosteissa kangasmetsissä, erityisesti kuusikoissa ja kosteissa koivikoissa, soistuneillakin paikoilla. Punavyöseitikki on luultavasti Suomen satoisin seitikkilaji kasvattaa itiöemiä hyvin jopa kaikkein huonoimpina sienivuosina elokuusta lokakuuhun. Koivujen mykorritsasieni.

## Käyttö
Sienivärjäyksessä punavyöseitikistä saadaan purettamatta vaaleanpunaista väriainetta. Purettamalla punavyöseitikkiä alunalla saadaan siitä tummaa vaaleanpunaista väriainetta, tinalla ja kuparilla kellertäviä ja vihertäviä harmaita sekä raudalla oliivinväristä väriainetta.

## Erityistä
Jos ei tunne seitikkejä kannattaa jättää se keräämättä, sillä jotkut seitikkilajit ovat kuolettavan myrkyllisiä. Seitikit saattavat olla Suomen runsaslukuisin sienisuku. Euroopassa seitikkejä on ainakin 450–500 lajia. Punavyöseitikin on ruoaksi kelpaava, vaikka sisältääkin kortinariini-A-ainetta pienen määrän. Kuitenkaan kortinariini-B:tä siitä ei löydy ollenkaan. Englantilaisten tutkijoiden mukaan juuri kortinariini A ja B, etenkin silloin kun ne esiintyvät yhdessä, ovat myrkytyksen vaikuttavia aineita. Koska punavyöseitikki ei ole maultaan kehuttava ja seitikkien suvussa on myös hyvin myrkyllinen suippumyrkkyseitikki, lajia ei suositella perussienestäjien kerättäväksi. Myrkytysvaaraan on aina suhtauduttava vakavasti, joten mikäli poimit tämän sienen, ole varma lajitunnistuksesta.

## Kuvia

Tiedosto:Cortinarius.armillatus.-.lindsey.jpg
Tiedosto:Cortinarius.armillatus2.-.lindsey.jpg
Tiedosto:Cortinarius.armillatus3.-.lindsey.jpg
Tiedosto:Cortinarius armillatus.jpg
Tiedosto:Cortinarius armillatus (4036979761).jpg
Tiedosto:Cortinarius armillatus - Punavyöseitikki, Rödbandad spindling, Red-banded Cortinarius IMG 9548 C.JPG
Tiedosto:Cortinarius armillatus gills (4036979833).jpg
Tiedosto:Cortinarius armillatus (punavyöseitikki).jpg


## Lähteet
* 

### Viitteet

## Aiheesta muualla
* ''Cortinarius armillatus'', punavyöseitikki @ Natural Fungi in Finland
* Coloria.net - Värjäys: Cortinarius Seitikit
* Punavyöseitikki *(''Cortinarius armillatus'')
Ahdekaunokki

**Ahdekaunokki** (*Centaurea jacea*) on 30–80 cm korkea, monivuotinen, vahvajuurinen, punakukkainen ruohokasvi. Ahdekaunokin varsi on umpinainen, harvahaarainen sekä mykeröt ovat yksittäin ja 3–4,5 cm leveitä. Sen lehdet ovat kapeanpuikeita ja kehtosuomut tavallisesti vaalean punaruskeita. Ahdekaunokki kukkii heinä-elokuussa.

Suomessa ahdekaunokki on muinaistulokaskasvi. Se on Etelä-Suomessa yleinen ja Keski-Suomessa harvinainen. Koeluontoisesti se on menestynyt myös Rovaniemen korkeudella. Ahdekaunokki kasvaa pelloilla, kuivilla niityillä, pientareilla ja joutomailla. Sitä kasvatetaan myös puutarhakasvina.

Ahdekaunokki on eräs mahdollinen tulevaisuuden energiakasvi, sillä kasvatuskokeissa sen tuottaman kuiva-aineen määräksi on mitattu parhaimmillaan 20–24 tonnia hehtaarilta. Ahdekaunokki tuottaa metaania hehtaaria kohden 27–61 megawattitunnin edestä, toiseksi eniten maissin jälkeen.

Ahdekaunokkia käytetään myös värjäyksessä. Alunapuretteella kukista saadaan vihertävää tai vaaleankeltaista värjäysainetta.

Suomessa esiintyviä muita kaunokkilajeja ovat: nurmikaunokki (*Centaurea phrygia*), mustakaunokki (*Centaurea nigra*) ja ruiskaunokki (*Centaurea cyanus*).

## Lähteet

## Aiheesta muualla
* Kasviatlas: Ahdekaunokin levinneisyys Suomessa
* Pohjolan kasvien pauloissa: Centaurea jacea - ahdekaunokki
* Pinkka, Lajintuntemuksen oppimisympäristö: Ahdekaunokki (''Centaurea jacea'')
* Ahdekaunokki (Centaurea jacea), Eliaksen yrittitarha (Internet Archive)
* Valokki - Nettikasvio: Ahdekaunokki (''Centaurea jacea'')
* ITIS: ''Centaurea jacea''
Girlicious

**Girlicious** oli yhdysvaltalainen pop-yhtye. Ryhmän kokosi Robin Antin, The Pussycat Dollsien luoja ja koreografi, yhdysvaltalaisessa tv-sarjassa Pussycat Dolls Present: Girlicious. Sarja pyöri The CW -kanavalla 18. helmikuuta - 23. huhtikuuta 2008. Suomessa ohjelmaa nähtiin Subilla.

Yhtye oli aluksi Geffen Recordsin listoilla, ja sen jäsenet olivat Nichole Cordova, Tiffanie Anderson, Chrystina Sayers ja Natalie Mejia. Debyyttialbumi *Girlicious* julkaistiin Kanadassa elokuussa 2008, ja se ylsi Kanadan albumilistan sijalle kaksi. Sen jälkeen kun Tiffanie Anderson lähti ryhmästä kesäkuussa 2009, 
ryhmän levy-yhtiöksi vaihtui Universal Music Canada. Toinen studioalbumi *Rebuilt* julkaistiin marraskuussa 2010. Mejia ja Sayers lähtivät ryhmästä helmikuussa 2011. Nichole Cordova ilmoitti myöhemmin ryhmän hajoamisesta, ja hän liittyi uuteen tyttöyhtyeeseen Girls United.

Kesällä 2008 oli Backstreet Boysin lämppärinä Unbreakable Tour -kiertueella. Pian sen loputtua he aloittivat toisen kiertueensa Kanadassa, klubikiertueen Danny Fernandesin kanssa.

## Diskografia
### Albumit

* *Girlicious* (2008)
* *Rebuilt* (2010)

### Singlet

* Like Me  (2008)
* Stupid Shit  (2008)
* Baby Doll  (2008)
* Over You (2010)
* Maniac (2010)
* Drank (2010)
* 2 In The Morning (2010)
* Hate Love (2011)

### Muut
*Blush
*Take A Picture
*Don't Turn Back (feat. Colby O'Donis)
*Caught
*G.I.R.L.I.C.I.O.U.S
*Get Hood
*Liar Liar
*Sexy Bitch (Cover ft. David Guetta)

__NOTOC__
Amerikankäärmekaula

**Amerikankäärmekaula** (*Anhinga anhinga*) on Pohjois-Amerikan lämpimissä osissa ja Etelä-Amerikassa elävä vesilintu.

## Koko ja ulkonäkö
Amerikankäärmekaulat voivat kasvaa 90&nbsp;cm pitkiksi. Ne tunnistaa tikarimaisesta suorasta ja terävästä nokasta ja nimensä mukaisesti käärmemäisestä, ohuesta ja pitkästä kaulasta. Lintu muistuttaa merimetsoa, mutta niillä on pitempi pyrstö ja kaula. Sukupuolet ovat erinäköiset. Koiraalla on valkea siipitäplä ja sen kaula ja pää ovat tummat.

## Levinneisyys
Lintua tavataan Pohjois-Amerikan eteläosissa, Keski-Amerikassa sekä Etelä-Amerikan pohjois- ja itäosissa, muun muassa läpi Amazonasin sademetsäalueen.

## Elinympäristö
Amerikankäärmekaulat oleilevat sisävesistöissä, erityisesti rehevillä järvillä, joilla, lammilla ja kosteikoilla.

## Pesiminen
Lintu rakentaa pesänsä risuista puuhun hataraksi rakennelmaksi. Se pesii yhdyskunnissa, monesti yhdessä merimetsojen ja haikaroiden kanssa.

## Lähteet
Jaakola (Halikko)

**Jaakola** on kylä Halikossa. Se sijaitsee Lempilän eteläpuolella Jaakolanmäellä. Kylän etelälaidalla sijaitsee Meisala, idässä Hirvikallion ja Viurilan alueita ja länsirajana on Purilanjoki.

Jaakola on perustettu jo ennen 1300-lukua, sillä se on kuulunut suomalaisen vero-oikeuden piiriin. Kylän tilaluku on vähentynyt ajan mittaan, eikä kantatiloista ole enää kuin yksi jäljellä. 1800-luvulla kylässä oli kaksi tilaa, jotka oli nimetty Immalan tavoin Ylimmäiseksi ja Alimmaiseksi. Alimmainen päätyi Ylimmäisen omistukseen ja siitä tuli palvelusväen asunto. Se on Jaakolanmäen ainoa asuintila ja sijaitsee mäen länsirinteellä.

Jaakolanmäen eteläpuolella sijaitsee kylään kuuluva Kiikala-niminen niitty- ja peltoalue, jossa sijaitsee kolme maatilaa.

## Lähteet
*Turun maakuntamuseon SARAKUM-projekti: *Halikon kulttuuriympäristö ja arvot*
Atheism: A Philosophical Justification

**Atheism: A Philosophical Justification** on filosofi Michael Martinin vuonna 1990 ilmestynyt teos. Ateismin oppikirjana teos on kansainvälisesti tunnetuimpia. jossa hän käsittelee perinpohjaisesti kaikki tunnetuimmat väitteet jumalan olemassaolon puolesta, myös Alvin Plantingan virheellisen Bayesin kaavan käytön.

## Lähteet

## Kirjallisuus

* 

## Aiheesta muualla

*
Verenpisarat

**Verenpisarat** (*Fuchsia*) on horsmakasvien suku, jonka monia lajeja kasvatetaan koristekasveina. Sukuun kuuluu ainakin sata lajia,  ja lisäksi on jalostettu useita lajikkeita. Useimmat lajit ovat kotoisin Etelä-Amerikasta, mutta lajeja on myös Meksikossa, yksi Tahitilla ja neljä Uudessa-Seelannissa.

## Ulkonäkö
Verenpisarat ovat pensaita tai puita, jotka pudottavat lehtensä talveksi viileässä ilmastossa mutta kasvavat ikivihreinä lämpimämmillä alueilla. Kukan terälehdet muodostavat alaspäin suuntautuvan torven ja sen kantaan kiinnittyneen kruunun. Suurimmat verenpisarat ovat 12–15 metriä korkeita puita.

Lye’s Unique -lajikkeen lohenpunaiset kukat ovat vuodelta 1886. Kestävä pensaslajike Charming on vuodelta 1877. 

## Historia
Euroopassa verenpisaroita kasvatettiin ensimmäisen kerran 1780-luvulla. Useita 1800-luvulla jalostettuja lajikkeita viljellään edelleenkin. Vuodelta 1872 tunnetaan ’Bland’s New Striped’ ja vuodelta 1880 ’Claire de Lune’.

## Verenpisara ravintona
Verenpisaran hedelmät ovat meheviä, ja yhtä lajia kasvatetaan lähinnä marjojensa takia. 
Koristekasveina kasvatettavat verenpisarat ovat kookkaita, noin 50 cm korkeita kasveja. Ne kasvavat pensaan muodossa, ja niiden kukat ovat melko isot, fuksianpunaiset. Uudessa-Seelannissa elävät, hyvin harvinaiset kakapo-papukaijat käyttävät verenpisaran hedelmiä ravinnokseen.

## Verenpisarat huonekasveina

Sisätiloihin kannattaa valita pienikasvuisia lajikkeita. Esimerkiksi lajike ’Ballet Girl’ kasvaa vain 30-47 cm:n korkuiseksi, ja sillä on suuret, kerrannaiset, kirsikanpunaiset ja valkoiset kukat. Rentovartiset muodot, kuten lajike ’Marinka’, sopivat mainiosti kukkapylvään päälle. Ne tulevat noin 30 cm:n korkuisiksi ja jopa 60 cm:n levyisiksi. Multa pidetään kosteana. Keväästä syksyyn kasvia lannoitetaan kerran viikossa miedolla nestemäisellä, kukkiville kasveille sopivalla lannoitteella. Keväällä voi ottaa puutumattomia pistokkaita ja myöhäiskesällä puolipuutuneita pistokkaita, jotka juurrutetaan kylvömullassa.

## Verenpisaralajeja
* puuverenpisara (*Fuchsia arborescens*)
* bolivianverenpisara (*Fuchsia boliviana*)
* helakkaverenpisara (*Fuchsia coccinea*)
* tuliverenpisara (*Fuchsia fulgens*)
* siroverenpisara (*Fuchsia magellanica*)
* kääpiöverenpisara (*Fuchsia procumbens*) 

## Lähteet
* Stephanie Donaldson: Kaunis ruukkupuutarha, Viherpiha, Gummerus 2002, .

### Viitteet

## Aiheesta muualla
* Suomen Lajitietokeskus: Verenpisarat – ''Fuchsia''
Hevonen (elokuva)

**Hevonen** (*Equus*) on Sidney Lumetin ohjaama draamaelokuva vuodelta 1977. Se perustuu Peter Shafferin yli tuhat kertaa Broadwaylla esitettyyn menestysnäytelmään, jonka pohjalta Shaffer kirjoitti myös elokuvan käsikirjoituksen. Elokuvan pääosassa on Richard Burton.

## Juoni
Psykiatri Martin Dysart alkaa tutkia kuuden hevosen vahingoittamista Hampshiressä Englannissa. Hevoset sokaistiin puhkomalla niiden silmät metallipiikillä. Tekoon syyllisenä pidetään 17-vuotiasta tallipoikaa Alan Strangia, joka on itsepäisen mutta sisäisesti aran Frank Strangin ja hänen herraskaisen ja uskonnollisen vaimonsa Doran ainoa lapsi. Kaivautuessaan pojan ajatusmaailmaan Dysart huomaa olevansa kasvotusten myös omien demoniensa kanssa. Alan Strang on luonut oman uskontonsa, johon liittyvät hevoset ja ylin jumaluus, "Equus".

## Näyttelijät
 

## Vastaanotto
*Helsingin Sanomien* Mikael Fränti kirjoitti elokuvan televisioesityksen alla kesällä 1988 sen olevan sisällöltään kiinnostava ja toteutukseltaan vakuuttava työ, jossa ohjaaja Lumet välttää teatterimaisuuden käsittelemällä menestysnäytelmän kiehtovaa sisältöä elokuvan keinoin.

## Lähteet
Ilmajarrutus

**Ilmajarrutus** tarkoittaa avaruustekniikassa avaruusaluksen tai luotaimen nopeuden hidastamista 
kaasukehän ilmanvastuksen avulla. Siinä käytetään hyväksi ilmiötä, joka pudottaa matalalla kiertävän satelliitit jonkin ajan kuluessa tuhoutumaan planeetan kaasukehään. Kaasukehä ulottuu ohuena hyvin korkealle. Tekniikkaa on kokeiltu joidenkin Mars-luotainten kiertoratojen hitaaseen alentamiseen kääntämällä aurinkopaneelit sopivaan asentoon.
Radan edelleen alenemista hidastetaan rakettimoottorein.

Tulevaisuudessa sitä saatetaan käyttää planeettojen kiertoradoille asettumiseen. Tällöin ilmajarrutus vaatisi luotaimeen tai alukseen erityisen suojakilven kuumenemista vastaan.

## Aiheesta muualla
*
Adenin siirtomaa

**Adenin siirtomaa** (, ) oli vuosina 1937–1963 Ison-Britannian kruununsiirtomaa, joka käsitti Adenin satamakaupungin ja sen lähialueet. Ennen vuotta 1937 tätä 121 neliökilometrin laajuista territoriota hallittiin Bombaystä Brittiläisestä Intiasta ja sen nimi oli **Adenin setlementti**. 18. tammikuuta 1963 Adenin siirtomaasta tuli *Adenin valtio* (), joka kuului Etelä-Arabian federaatioon. Federaatio itsenäistyi Jemenin demokraattisen kansantasavallan nimisenä 30. marraskuuta 1967. Adenin ulkopuolinen alue oli nimeltään Adenin protektoraatti.

## Lähteet

## Aiheesta muualla
CD Puertollano

**Club Deportivo Puertollano** on vuonna 1948 perustettu espanjalainen jalkapalloseura, jonka kotikaupunki on Puertollano. Seuran kotistadion on 8&nbsp;000 -paikkainen Estadio Francisco Sánchez Menor. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä.

## Historia
Seura on tunnettu historiansa aikana myös nimillä CF Calvo Sotelo (1948–1988, samannimisen valtionyrityksen mukaan) ja Puertollano Industrial CF (1988–1999), joissa kuvastuu seuran kotikaupungin asema teollisuuskeskuksena. Nimi muutettiin muotoon Unión Deportiva Puertollano seuran yhdistyttyä muutaman muun paikallisseuran kanssa vuonna 1999 ja nykyisekseen vuonna 2010.

Seuran edustusjoukkue on pelannut vaihtelevalla menestyksellä Segunda Divisiónissa (11 kautta), Segunda División B:ssä (11) ja Tercera Divisiónissa (37) eli Espanjan toiseksi, kolmanneksi ja neljänneksi korkeimmalla sarjatasolla. Parhaimmillaan joukkue sijoittui Segundan toiseksi kaudella 1967–1968. Vuosina 1994 ja 2006 Puertollano voitti Copa RFEF:n, joka on Copa del Reyn ulkopuolelle jääneille Segunda B:n ja Terceran joukkueille tarkoitettu cup-kilpailu.

## Lähteet

## Aiheesta muualla

* Club Deportivo Puertollanon sivusto